
				El follet Orioli la festa monstruosa

			

		

		
			
				Per al meu amic Xavi Masats, amb qui vaig començar a estimar el cinema.

				ELS FOLLETS VAN A UNA FESTA DE DISFRESSES. 

			

		

		
			
				Amb l’arribada de la tardor, els follets es posaven molt contents. Cada any feien una festa de disfresses de monstres. Aquella nit, els follets celebrarien la festa al poble de l’altra banda de la vall.

				—Segur que aquest any guanyarem el concurs de disfresses; fem por de veritat —va dir la Xènia.

				ELS FOLLETS COMENCEN A TENIR UNA MICA DE POR. 

			

		

		
			
				A mesura que avançaven pel bosc, s’anava fent fosc. Tot i que la cuca de llum il·luminava el camí, els follets van començar a tenir una mica de por.

				—Aiii, fa una mica de por —va dir la Lia, que anava vestida de bruixa, en sentir udolar un mussol.

